Document ID: 31990D0680

31990D0680
L 374/13
SLUŽBENI LIST EUROPSKE UNIJE
26.11.1990.
ODLUKA VIJEĆA
od 26. studenoga 1990.
o sklapanju Sporazuma u obliku razmjene pisama između Europske ekonomske zajednice i Kneževine Andore
(90/680/EEZ)
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegove članke 99. i 113.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da bi se nacionalna rješenja koja su trenutačno na snazi u trgovinskim odnosima između Europske zajednice i Kneževine Andore trebala zamijeniti sustavom Zajednice;
budući da se Kneževini Andori, zbog geografskih, povijesnih i socijalno-ekonomskih čimbenika, trebaju odobriti posebna rješenja u vezi s oslobađanjem od uvoznih davanja, poreza na promet i trošarina, koji se primjenjuju na robu iz osobne prtljage putnika;
budući da je Sporazum u obliku razmjene pisama ispregovaran između Europske ekonomske zajednice i Kneževine Andore potpisan u Luxembourgu 28. lipnja 1990.; budući da bi trebao biti odobren,
ODLUČILO JE:
Članak 1.
Sporazum u obliku razmjene pisama između Europske ekonomske zajednice i Kneževine Andore, kao i Sporazum i Deklaracije priloženi istome, ovime se odobrava u ime Zajednice.
Tekstovi akata navedenih u prvom podstavku priloženi su ovoj Odluci.
Članak 2.
Predsjednik Vijeća u ime Zajednice daje obavijest iz članka 24. Sporazuma (2).
Sastavljeno u Bruxellesu 26. studenoga 1990.

Labels: 3
15
18
5